บาทเปิด 34.35 บาทต่อดอลล่าร์
เงินบาทเปิดตลาด 34.35 บาทต่อดอลล่าร์ แนวโน้มแกว่งในกรอบ 34.30-34.45 รอปัจจัยใหม่
25 เม.ย. 2560

เงินบาทเปิดตลาด 34.35 บาทต่อดอลล่าร์ แนวโน้มแกว่งในกรอบ 34.30-34.45 รอปัจจัยใหม่นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 34.35 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 34.36 บาท/ดอลลาร์วันนี้แนวโน้มเงินบาทคาดว่าจะเคลื่อนไหวอยู่ในกรอบแคบๆ เพื่อรอดูปัจจัยใหม่ที่จะเข้ามา หลังจากที่ตลาดรับข่าวการเลือกตั้งประธานาธิบดีฝรั่งเศสไปแล้ว ดังนั้นช่วงนี้จึงไม่น่าจะมีประเด็นที่สำคัญในช่วงนี้ จนกว่าจะถึงวันพฤหัสที่จะมีการประชุมธนาคารกลางยุโรป (ECB) ซึ่งมีแนวโน้มว่าจะมีการใช้มาตรการทางการเงินที่เข้มงวดมากขึ้น"ช่วงนี้ยังไม่มีปัจจัยอะไรใหม่ๆ เข้ามา คงต้องไปรอดูการประชุม ECB พฤหัสนี้ เพราะมีการจับตาว่าจะมีแนวโน้มใช้มาตรการการเงินที่เข้มงวดมากขึ้น ซึ่งก็จะส่งผลให้ยูโรแข็งค่าขึ้นเมื่อเทียบกับดอลลาร์ และบาทก็น่าจะแข็งค่าขึ้นด้วย" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 34.30-34.45 บาท/ดอลลาร์